Byrettens dom blev stadfæstet
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;

S1319008- KLA







ØSTRE LANDSRETS DOMBOG







Afsagt den 3. august 2015 af Østre Landsrets 20. afdeling
(landsdommerne B. Tegldal, Peter Mørk Thomsen og Anders Raagaard (kst.) med doms -
mænd).


20. afd. nr. S-1319-15:
Anklagemyndigheden
mod


(advokat Knud Ole Ravn Meden, besk;)


Københavns Byrets dom af 29. april 2015 (SS 4-28/2015) er anket af  med på-
stand om frifindelse, subsidiært formildelse.


Anklagemyndigheden har påstået domfældelse efter anklageskriftet samt skærpelse.


Forklaringer


Der er i landsretten afgivet supplerende forklaring af tiltalte 0g vidneme  0g



Tiltalte har forklaret blandt andet; at hun kan vedstå forklaringen for byretten. Hun bad
ikke om at se chaufførens førerkort for at se hans navn; men hun ville kontrollere, at han
havde et gyldigt førerkort, ligesom hun ville se hans førernummer, så hun havde en refe -
rence til brug for en klage. Hun havde forinden episoden drukket alkohol, hvilket hun kun-
ne mærke, dog uden at hun følte sig fuld. Hun havde forud for episoden været sammen

med nogle veninder; som hun mødtes med ved 18-tiden. Hun valgte at tage alene hjem fra
byturen; da hun var meget træt. Hun havde mistet sin bolig 0g boede på et herberg, hvilket
har været hårdt for hende. Taxaturen tog 5 til 6 minutter. Hun påtalte chaufførens rute på
en venlig måde, og han svarede aggressivt tilbage. Det virkede som om, han følte sig
krænket. Da chaufføren kaldte hende dum eller idiot; sagde hun noget i retning af, at det
kunne diskuteres hvem af dem, der var dum. Det var en ubehagelig situation. Under turen
var der ikke fysisk kontakt mellem dem. Da de standsede, blev hun siddende i bilen, idet
hun gerne ville have en kvittering. Hun betalte de 90 kr. uden at få en kvittering Chauffø-
ren sad foran i taxaen, da han rev i hendes hår. Chaufføren bad hende stige ud af bilen,
mens han stod ved hendes bildør. Hun var bange; da de befandt sig på en øde gade. Hun
strittede imod, da chaufføren greb fat i hendes arm. De råbte begge 0g var ophidsede.
Chaufføren tog fat i hende igen uden for taxaen. Hun var kun interesseret i at komme væk.
Hun vil tro, at hun fægtede med armene for at komme væk, og hun slog ud efter ham for at
få ham på afstand.


Hun afgav ikke forklaring på politistationen; da hun opfattede den ene af betjentene som
ubehagelig. Betjenten sagde, at det kunne betale sig at indrømme sin fejl, hvilket fik hende
til at føle, at betjenten ikke forholdt sig objektivt. Hun ville derfor gerne tale med en for-
svarer, før hun ville udtale sig.


 har forklaret blandt andet, at han kan vedstå forklaringen for byretten.
Taxaturen tog højest 5 minutter. Tiltalte sagde til ham, at han kørte en omvej. Hun begynd-
te at tale grimt til ham allerede, da hun steg ind i bilen. Han forsøgte at tale venligt til hen -
de. Han har oplevet mange episoder med mennesker og lod sig ikke ophidse. Han har ikke
kaldt hende for dum. Han blev først slået med flad hånd i ansigtet af tiltalte. Lidt senere
slog hun ham med knyttet hånd i hovedet. I bilen blev han slået 2-3 gange med flad hånd
og en gang med knytnæve i hovedet. Han bad hende herefter om at slappe af. Han talte
ikke længere venligt til hende. Da de standsede, bad han hende 2-3 gange om at stige ud af
bilen. Hun ville dog ikke forlade bilen, så han tog fat i hendes jakke 0g hev hende ud af
bilen. Han havde ikke fat i hendes hår. Hun sparkede ud efter ham; da han hev hende ud af
bilen. Hun råbte 0g skreg. Han gav hende en kvittering; hvoraf hans førernummer fremgik,
da de standsede, men modtog ikke betaling. Mønterne på bagsædet kunne godt stamme fra
hende. Han husker ikke; om hun sagde noget om at ringe til taxacentralen; men det er mu-
ligt. Tiltalte var ikke til at tale med. Uden for bilen blev han ramt af i hvert fald 1 eller 2
knytnæveslag i hovedet. Hun slog ud efter ham flere gange. Han er sikker på, at hun uden

for bilen slog ham med knyttet hånd. Hun sparkede ud efter ham en 4-6 gange, da han hev
hende ud af bilen.


Han har kørt taxa i 14 år og har tidligere oplevet voldsepisoder. Det hænder 1 til 2 gange
om måneden. Han tog ikke på skadestuen lige efter episoden; da slagene ikke gjorde vold-
somt ondt. Det var først, da han på den næste tur blev udsat for vold, at han tog på skade-
stuen.


 har forklaret blandt andet, at han kan vedstå
sin forklaring for byretten: Chaufføren sagde vredt til tiltalte; at hun skulle ud af taxaen:
Vidnet kan ikke sige, hvor chaufføren havde fat i tiltalte; da han hev hende ud af bilen.
Vidnets udsyn var begrænset; da han stod på den modsatte side af bilen: Han kunne ikke
se, om tiltalte strittede imod, da chaufføren hev hende ud af taxaen. Chaufføren slap tiltal -
te, da hun var kommet ud af bilen: Vidnet kunne se, at tiltalte slog ud efter chaufføren to
gange. Slagene var hårde. Han så et af slagene ramme chaufføren i ansigtet. Slagene var
med knyttet hånd. Tiltalte var meget uregerlig, mens chaufføren forholdt sig roligt. Tiltalte
virkede meget beruset. Chaufføren bad vidnet ringe efter politiet. Vidnet blev, indtil politi-
et kom. Vidnet havde ikke drukket alkohol. Da tiltalte lå ned, forsøgte hun flere gange at
slå ud og sparke efter chaufføren.


Sagens oplysninger


Det fremgår af skadejournal, at  blev tilset på skadestue den 4. oktober 2014
om formiddagen; og at der ikke efter episoden er konstateret nogen synlig hævelse eller
misfarvninger i hovedet.


Personlige oplysninger


Kriminalforsorgen har den 13.juli 2015 udarbejdet en personundersøgelse i medfør af
retsplejelovens $ 808. Det fremgår af denne blandt andet; at tiltalte er fundet egnet til at
udføre samfundstjeneste.


Tiltalte har om sine personlige forhold forklaret supplerende; at det sidste år har været en
kamp for overlevelse. Hun har været boligløs; men er af kommunen blevet indstillet til en
bolig.

Landsrettens begrundelse og resultat


Efter vidneforklaringerne fra  finder
landsretten det godtgjort; at tiltalte under episoden inde i bilen slog taxachauffør 
to gange i hovedet; hvoraf et af slagene var med knyttet hånd, og at tiltalte under
episoden uden for bilen slog chaufføren to gange i hovedet, ligesom hun forsøgte at sparke
ham. Tiltalte findes i dette omfang skyldig i vold efter straffelovens $ 244,jf. $ 247, stk. 2


Landsretten tiltræder, at volden ikke er begået som led i nødværge eller en nødværgelig-
nende situation.


Efter karakteren af den udøvede vold begået over for en taxachauffør finder landsretten, at
straffen på fængsel i 50 dage er passende fastsat.


Ved lov nr. 152 af 18. februar 2015 om ændring af straffeloven og lov om fuldbyrdelse af
straf m.v. (Samfundstjeneste m.v.) er reglerne om samfundstjeneste ændret med virkning
for sager; der afgøres herunder i anken efter 1.maj 2015. Det fremgår af bemærknin -
gerne til lovændringen; at der lægges op til en udvidet anvendelse af samfundstjeneste
blandt andet i sager om simpel vold efter straffelovens $ 244. Anvendelse af samfundstje -
neste i voldssager er nærmere omtalt i pkt. 4.2.5.1 i lovforslagets almindelige bemærknin-
ger, hvor Straffelovrådets overvejelser herom er gengivet; 0g pkt. 4.2.6, hvor Justitsmini -
steriet tilslutter sig Straffelovrådets overvejelser. Det fremgår heraf nærmere, at der med
lovforslaget lægges op til:


"at samfundstjeneste fremover bør kunne anvendes i sager om simpel vold
(straffelovens $ 244) ligesom i andre sager; dvs. at de almindelige krav med
hensyn til egnethed og omfanget 0g alvoren af eventuel tidligere kriminalitet
skal være opfyldt; men at det ikke herudover kræves, at særlige grunde taler for
anvendelse af samfundstjeneste. Dette vil efter Straffelovrådets opfattelse i vidt
omfang ligge i forlængelse af den praksis, som allerede har udviklet sig, hvor-
efter samfundstjeneste hyppigt anvendes i sager om simpel vold, hvis der forud
for volden har været uoverensstemmelser mellem gerningsmanden og foruret-
tede; eller hvis gerningsmanden er ung. Denne udvikling har som nævnt ikke
haft negative konsekvenser, og i sager om simpel vold, hvor de generelle for-
hold, som kan tale imod en anvendelse af samfundstjeneste, ikke foreligger, ser
Straffelovrådet ingen betænkeligheder i en fortsat udvikling i retspraksis i ret-
ning af øget anvendelse af samfundstjeneste også i tilfælde; hvor der ikke har
været forudgående uoverensstemmelser og gemningsmanden ikke er ung. Der -
imod bør der  ligesomi dag ~ også i sager om simpel vold fortsat udvises til-
bageholdenhed med at anvende samfundstjeneste i tilfælde, hvor der er tale om

mere organiseret kriminalitet; eller hvor forurettede er påført betydelige fysiske
eller psykiske skader. Det samme gælder som udgangspunkt, hvis volden er
udøvet over for et særligt værgeløst offer eller en tilfældig forbipasserende. 99

Det fremgår af justitsministerens besvarelse af 11. december 2014 af spørgsmål 17 (frem-
sat under lovforslagets behandling), at der ikke med lovforslaget er lagt op til en udvidet
anvendelse af samfundstjeneste i forhold til i dag i sager, der er omfattet af straffelovens $
119 om vold eller trusler mod personer i offentlig tjeneste eller hverv eller sager, der er
omfattet af straffelovens $ 247, stk. 2, om vold mod personer; der efter karakteren af deres
arbejde er særligt udsat for vold.


Tiltalte er i denne sag fundet skyldig i vold efter straffelovens $ 244, jf. 8 247, stk. 2, ved
at have udøvet vold i form af blandt andet knytnæveslag mod hovedet begået over for en
taxachauffør.


Under hensyn hertil tiltræder landsretten, at der ikke er grundlag for at gøre straffen betin-
get; ej heller med vilkår om samfundstjeneste.


Med disse bemærkninger stadfæstes byrettens dom.


Thi kendes for ret:


Byrettens dom i sagen mod  stadfæstes .


Tiltalte skal betale sagens omkostninger for landsretten.







Udskriftens rigtighed bekræftes. Østre Landsret, den